Publication: Magyar Közlöny
Issue: MK-2005-87 (Year: 2005, Number: 87)
Era: 2004-2010
Section: Az elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény (továbbiakban: Ekt.) hatálya alól kivette a jogalkotó a magánjellegû kommunikációt, az
Paragraph Index: 616

Az elektronikus kereskedelmi szolgáltatások, valamint az információs társadalommal összefüggõ szolgáltatások egyes kérdéseirõl szóló 2001. évi CVIII. törvény (továbbiakban: Ekt.) hatálya alól kivette a jogalkotó a magánjellegû kommunikációt, az elektronikus levelezésre vagy azzal egyenértékû szolgáltatás útján történõ önkéntes és kölcsönös üzenetváltást és az információs társadalommal összefüggõ szolgáltatás felhasználásával közzétett információt. Ha az információ közzététele mégis kapcsolódik üzleti, gazdasági, kereskedelmi vagy közhasznú tevékenységhez, illetve közfeladat ellátásához, akkor az Ekt. rendelkezéseit alkalmazni kell. A fentiek szerint az ismerõsök közti e-mail forgalom elsõ megközelítésben az Ekt. hatályán kívül esik, azonban a promócióban az e-mail elküldésének nem kizárólag az önkéntes és kölcsönös üzenetváltás a célja, hanem minél több ismerõs értesítése a kedvezõ ajánlatról nyeremény érdekében. A biztos az ügyben megállapította, hogy a vírusmarketing promócióban – a jogalap hiánya miatt – nem valósíthatók meg maradéktalanul az adatvédelmi elõírások. (89/K/2004) Szintén nyereményjátékkal összefüggõ adatkezelés a tárgya azoknak a beadványoknak, melyek a www.nyeremenyjatekok.hu honlap marketingpolitikáját kifogásolták. A honlapon található adatlap kitöltésével az érintettek különbözõ személyes adataikat bocsátják a marketinggel foglalkozó cég részére abból a célból, hogy a késõbbiekben különbözõ vállalkozások üzleti ajánlatokkal felkeressék õket, valamint adataik további marketingcélokra felhasználhatók legyenek. Az adatszolgáltatásért cserébe nyereménytárgyat sorsolnak ki a regisztrált játékosok között. Az adatvédelmi biztos megállapította, hogy adatvédelmi szempontból a nyereménnyel való motiválás nem kifogásolható, amennyiben az önkéntes hozzájárulás minden – törvényben meghatározott – eleme biztosított. A vizsgált ügyben a megfelelõ tájékoztatás hiányzott, az adatkezelõ a motivációs tényezõre nagyobb hangsúlyt helyezett, így az adatkezelés valódi célja háttérbe szorult. Az adatszolgáltatás önkéntessége ennek következtében a teljes körû tájékoztatás hiánya miatt vitatottá vált. (132/A/2004, 794/A/2004) 2005/87/II. szám Az elmúlt évben számos beadvány érkezett az internetes fórumokkal kapcsolatosan, ezek egy része arra a kérdésre kereste a választ, hogy miféle személyes adatok megadására kötelezhetõ a felhasználó, ha a fórumot szeretné igénybe venni, illetve ennek az internetes szolgáltatásnak az igénybevétele köthetõ-e személyes adatok szolgáltatásához. A panaszok másik része a fórumokon tett hozzászólásokkal függ össze, a legtöbb probléma a már beírt véleményekkel kapcsolatos, hiszen ezek nemcsak hordozói lehetnek személyes adatoknak, hanem önmagukban is összefüggésbe hozhatók egy természetes személlyel. (230/A/2004, 731/A/2004, 1040/A/2004, 1088/A/2004) A beadványozó azzal a panasszal fordult az adatvédelmi biztoshoz, hogy egy honlap fórumán valótlan információk jelentek meg róla. Álláspontja szerint a honlap rendszergazdája az adatkezelõ, aki a panaszos tudta és beleegyezése nélkül továbbította és hozta nyilvánosságra a személyes adatokat. A biztos állásfoglalásában kifejtette, hogy az internetes fórumok tekintetében adatkezelõ a véleményét közzétevõ hozzászóló, mert az adatkezelés célját õ határozza meg, és õ az, aki az adatokat felhasználja, továbbítja, illetõleg nyilvánosságra hozza. Tevékenysége ennek értelmében akkor jogszerû, ha megfelel az Avtv. 3. §

Source: https://magyarkozlony.hu/hivatalos-lapok/a1baeb2c3ae420d7f93ac846fca04ff8aec8b581/dokumentumok/792965bea6f523a4bbd4d42bf2a102bca75ef3a6/letoltes